⠀⠀⠀
⠀⠀⠀
⠀⠀⠀
⠀
⠀⠀ اريد اسولف الكم ع احلى يومين
بعمري الي صادفن بتاريخ
2017/4/18 و 2017/4/19
تدرون ليش احلى ايام عمري ذني💔
جانت امي تدعيلي بيهن وابوي راضي
اعرف يبين من اسلوب حجيه وعيونه
بين قوسين
اهلي كلهم راضين ع الي رايحله
بهذني اليومين شفت ال احبها
الي صارلي وياها 4 سنوات
الي لو اجه طاريها ارجع صغيرون
اول يوم بس واحد يبوع للثاني من بعيد
بس ثاني يوم اول ما تشاوفنه ثنينه وكفنه
الي مجرب هذا الشعور او مار بهيج
اكيد راح يعرف شكد جانت لحضه حلوه
صارت هواي شغلات بس جاي يخوني التعبير
لمهم جان كوري ماعرف باكستاني مدري هندي
هوا بس عيونه اصغار ولابس زي هندي
يوزع جكليت مراد انطاني بس وحده
وخلص ردت اخذ ثنين حته اوديلها
ماطول عليكم
ماعرف منو الدفعني ورحت عليها
امشي بس مادري بروحي والله
فا وصلت يمها فدوا جنها العافيه
جانو بنات وياها هواي
كلت الها هاج اخذي مراد
فتحت ايدها و حطيت الجكليته
ويدي بيدها بقت وكالت مشكور
اهنا احس كلبي
يريد يطلع ويشبكها😹😻...
كافي طولت
ادعولنه الله يجمعنا بلحلال فدوه الكلبكم
وهذا البيت ابو ذيه كتبته من شفتها .
امشي و ابوع ولتفت وشفتك
يبو طول الحلو يلعسل شفتك
وحق رصعة خدودك وحق شفتك
يظل عشكك للموت بيه .❤️
⠀⠀⠀⠀⠀⠀⠀
⠀ ⠀⠀ ⠀⠀⠀⠀
⠀ ⠀⠀⠀
⠀• ℡Ꮛ ➝ ||🌸🐝,
#HAMAD_AS💕